二帝書院

二帝書院係香港一個供奉文昌同關帝嘅教學地方，喺元朗區錦田水頭村。喺1992年被香港古物古蹟辦事處評定為香港法定古蹟。

二帝書院喺清朝道光初期起，嗰時由鄧族十六位著名嘅士紳夾錢起，成立咗文武二帝會，輪流做會頭負責拜祭。二帝書院除咗供奉文武二帝之外，亦用作村中學生學習嘅書室，由於書院嘅前院用白磚砌成，所以叫「白石巷」，而啲學生就被叫做「白石巷子弟」。喺二戰之後就冇做學校。喺1994年做過維修。

十六會友

第一甲
 鄧亮采
 鄧均泰
 鄧奇醮/鄧植垣
 鄧賡堂

第二甲
 鄧雲卿
 知稼堂
 鄧煥國
 鄧景章

第三甲
 鄧興貴
 鄧彥龍
 鄧惠彥
 鄧吉駢

第四甲
 鄧斐容
 鄧宜可
 鄧禮一
 鄧介壽

香港古物古蹟辦事處-二帝書院

香港法定古蹟
錦田
香港書塾
香港鄧族建築
香港文武廟